title: 2010/286/: Decizia Consiliului din 19 ianuarie 2010 privind existența unui deficit excesiv în Italia

text:
               21.5.2010

               RO

               Jurnalul Oficial al Uniunii Europene

               L 125/40

         DECIZIA CONSILIULUI
   din 19 ianuarie 2010
   privind existența unui deficit excesiv în Italia
   (2010/286/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (6), coroborat cu articolul 126 alineatul (13) și articolul 136,
   având în vedere propunerea Comisiei,
   având în vedere observațiile prezentate de Italia,
   întrucât:

               (1)

               În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.

               (2)

               Pactul de stabilitate și creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă.

               (3)

               Procedura de deficit excesiv (PDE) prevăzută la articolul 126 din Tratatul privind funcționarea Uniunii Europene, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (1) (care face parte din Pactul de stabilitate și creștere), prevede adoptarea unei decizii privind existența unui deficit excesiv. Regulamentul (CE) nr. 1467/97 stabilește, de asemenea, dispoziții de punere în aplicare a articolului 104 din Tratatul de instituire a Comunității Europene, care a devenit articolul 126 din Tratatul privind funcționarea Uniunii Europene. Protocolul privind procedura de deficit excesiv anexat la Tratatul privind funcționarea Uniunii Europene prevede dispoziții suplimentare referitoare la aplicarea PDE. Regulamentul (CE) nr. 479/2009 al Consiliului (2) stabilește norme și definiții detaliate pentru aplicarea dispozițiilor respectivului protocol.

               (4)

               Reforma din 2005 a Pactului de stabilitate și creștere a căutat să-i întărească eficacitatea și bazele economice, precum și să protejeze sustenabilitatea finanțelor publice pe termen lung. Obiectivul acesteia l-a constituit garantarea faptului că situația economică și bugetară este pe deplin luată în considerare în toate etapele PDE. Astfel, Pactul de stabilitate și creștere constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică.

               (5)

               Articolul 104 alineatul (5) din Tratatul de instituire a Comunității Europene, care a devenit articolul 126 alineatul (5) din Tratatul privind funcționarea Uniunii Europene, prevede obligația Comisiei de a adresa Consiliului un aviz în cazul în care aceasta consideră că într-un stat membru există sau poate să apară un deficit excesiv. Luând în considerare raportul său întocmit în conformitate cu articolul 104 alineatul (3) din Tratatul de instituire a Comunității Europene, care a devenit articolul 126 alineatul (3) din Tratatul privind funcționarea Uniunii Europene, și având în vedere avizul emis de Comitetul economic și financiar în conformitate cu articolul 104 alineatul (4) din Tratatul de instituire a Comunității Europene, care a devenit articolul 126 alineatul (4) din Tratatul privind funcționarea Uniunii Europene, Comisia a concluzionat că în Italia există un deficit excesiv. În consecință, Comisia a transmis Consiliului un aviz în acest sens cu privire la Italia la 11 noiembrie 2009 (3).

               (6)

               Articolul 126 alineatul (6) din Tratatul privind funcționarea Uniunii Europene prevede obligația Consiliului de a lua în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Italiei, evaluarea globală conduce la concluziile expuse în prezenta decizie.

               (7)

               Conform datelor comunicate de autoritățile italiene în octombrie 2009, nivelul deficitului public al Italiei ar trebui să atingă 5,3 % din PIB în 2009, depășind astfel cu mult valoarea de referință de 3 % din PIB. Depășirea anunțată a valorii de referință nu poate fi considerată excepțională în sensul dispozițiilor din tratat și din Pactul de stabilitate și creștere. În special, aceasta este o consecință a unei încetiniri semnificative a creșterii economice în sensul dispozițiilor tratatului și ale Pactului de stabilitate și creștere. Conform previziunilor serviciilor Comisiei din toamna anului 2009, în Italia PIB-ul real se va contracta cu 4,7 % în 2009, după o scădere de 1 % în 2008. Pentru 2010 se anticipează o redresare moderată, care se va consolida în 2011. Pe lângă aceasta, depășirea estimată a valorii de referință nu poate fi considerată temporară, deoarece se preconizează că deficitul va continua să crească în 2010, urmând să scadă ușor în 2011, în condițiile menținerii politicilor actuale. Se estimează că măsurile discreționare adoptate în cadrul pachetelor succesive pentru redresare cu scopul de a reacționa în fața crizei în conformitate cu planul european de redresare economică (măsuri care vizau sprijinirea grupurilor cu venituri mici și a principalelor sectoare industriale) nu vor avea un impact semnificativ asupra soldului bugetului, deoarece, în conformitate cu autoritățile italiene, acestea sunt oficial finanțate integral mai ales prin realocarea fondurilor existente. Criteriul deficitului prevăzut de tratat nu este îndeplinit.

               (8)

               Conform informațiilor comunicate în octombrie 2009 de către autoritățile italiene, datoria publică brută s-a situat cu mult peste valoarea de referință de 60 % din PIB încă dinaintea începerii etapei a treia a uniunii economice și monetare și se preconizează atingerea unui nivel de 115,1 % din PIB în 2009. Conform previziunilor serviciilor Comisiei din toamna anului 2009, nivelul datoriei va crește în continuare până la 117,8 % în 2011. Nu se poate considera că ponderea datoriei scade suficient și se apropie de valoarea de referință într-un ritm satisfăcător, în sensul dispozițiilor din tratat și din Pactul de stabilitate și creștere. Criteriul datoriei prevăzut de tratat nu este îndeplinit.

               (9)

               În conformitate cu articolul 2 alineatul (4) din Regulamentul (CE) nr. 1467/97, „factorii relevanți” pot fi luați în considerare în etapele care conduc la adoptarea deciziei Consiliului privind existența unui deficit excesiv în conformitate cu articolul 126 alineatul (6) din Tratatul privind funcționarea Uniunii Europene numai dacă este îndeplinită dubla condiție ca deficitul să rămână apropiat de valoarea de referință și ca depășirea valorii de referință să fie temporară. Această dublă condiție nu este îndeplinită în cazul Italiei. Prin urmare, în etapele care conduc la adoptarea prezentei decizii nu sunt luați în considerare factorii relevanți,

         ADOPTĂ PREZENTA DECIZIE:
   Articolul 1
   În urma unei evaluări globale rezultă că în Italia există un deficit excesiv.
   Articolul 2
   Prezenta decizie se adresează Republicii Italiene.

      Adoptată la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 209, 2.8.1997, p. 6.

      (2)  JO L 145, 10.6.2009, p. 1.

      (3)  Toate documentele privind PDE pentru Italia pot fi consultate la următoarea adresă: http://ec.europa.eu/economy_finance/netstartsearch/pdfsearch/pdf.cfm?mode = _m2


title: 2009/59/CE: Decizia Băncii Centrale Europene din 31 decembrie 2008 privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Národná banka Slovenska (BCE/2008/33)

text:
               24.1.2009

               RO

               Jurnalul Oficial al Uniunii Europene

               L 21/83

      DECIZIA BĂNCII CENTRALE EUROPENE

   din 31 decembrie 2008
   privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Národná banka Slovenska
   (BCE/2008/33)
   (2009/59/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolele 30.1, 30.3, 49.1 și 49.2,
   întrucât:

               (1)

               Potrivit articolului 1 din Decizia 2008/608/CE a Consiliului din 8 iulie 2008 în conformitate cu articolul 122 alineatul (2) din tratat, privind adoptarea de către Slovacia a monedei unice la 1 ianuarie 2009 (1), Slovacia îndeplinește condițiile necesare pentru adoptarea euro, iar derogările în favoarea sa acordate în temeiul articolului 4 din Actul de aderare din 2003 (2) se abrogă cu aplicare de la 1 ianuarie 2009.

               (2)

               Articolul 49.1 din Statutul SEBC prevede că banca centrală națională (BCN) a unui stat membru a cărui derogare a fost abrogată trebuie să verse cota subscrisă la capitalul Băncii Centrale Europene (BCE) în aceeași proporție ca și băncile centrale naționale ale celorlalte state membre participante. BCN ale actualelor state membre participante au vărsat integral cotele lor din capitalul subscris al BCE (3). Ponderea Národná banka Slovenska în grila de repartiție pentru capitalul BCE este de 0,6934 %, în conformitate cu articolul 2 din Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (4). Národná banka Slovenska a vărsat deja o parte din cota sa din capitalul subscris al BCE, în conformitate cu articolul 1 din Decizia BCE/2006/26 din 18 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (5). Prin urmare, suma restantă este de 37 216 406,81 EUR, fiind stabilită prin înmulțirea capitalului subscris al BCE (5 760 652 402,58 EUR) cu ponderea Národná banka Slovenska în grila de repartiție pentru capital (0,6934 %), minus partea deja vărsată din cota sa din capitalul subscris al BCE.

               (3)

               Articolul 49.1 coroborat cu articolul 30.1 din Statutul SEBC prevede că BCN a unui stat membru a cărui derogare a fost abrogată trebuie, de asemenea, să transfere către BCE active din rezervele valutare. În conformitate cu articolul 49.1 din Statutul SEBC, suma care trebuie transferată se stabilește înmulțind valoarea în euro, calculată la cursul de schimb în vigoare, a activelor din rezervele valutare care au fost deja transferate către BCE, în conformitate cu articolul 30.1 din Statutul SEBC cu raportul dintre numărul părților subscrise de BCN respectivă și numărul părților deja vărsate de BCN ale celorlalte state membre participante. La stabilirea „activelor din rezervele valutare care au fost deja transferate către BCE în conformitate cu articolul 30.1” trebuie să se țină seama în mod adecvat de ajustările precedente ale grilei de repartiție pentru capital (6) în temeiul articolului 29.3 din Statutul SEBC și de extinderile grilei de repartiție pentru capitalul BCE în temeiul articolului 49.3 din Statutul SEBC (7). În consecință, în conformitate cu Decizia BCE/2008/27 din 12 decembrie 2008 de stabilire a măsurilor necesare pentru contribuția la valoarea acumulată a capitalului propriu al Băncii Centrale Europene și pentru ajustarea creanțelor băncilor centrale naționale echivalente activelor din rezervele valutare transferate (8), echivalentul în euro al activelor din rezervele valutare care au fost deja transferate către BCE în conformitate cu articolul 30.1 din Statutul SEBC este de 44 154 040 257,26 EUR.

               (4)

               Activele din rezervele valutare ce urmează a fi transferate de Národná banka Slovenska ar trebui să fie în dolari SUA și în aur sau să fie exprimate în dolari SUA și în aur.

               (5)

               Articolul 30.3 din Statutul SEBC prevede că BCE trebuie să crediteze fiecare BCN a unui stat membru participant cu o creanță echivalentă cu activele din rezervele valutare pe care le-a transferat către BCE. Prevederile referitoare la valoarea nominală și remunerarea creanțelor care au fost deja creditate către BCN ale actualelor state membre participante (9) se aplică, de asemenea, valorii nominale și remunerării creanțelor Národná banka Slovenska.

               (6)

               Articolul 49.2 din Statutul SEBC prevede că BCN a unui stat membru a cărui derogare a fost abrogată trebuie să contribuie la rezervele BCE, la provizioanele echivalente rezervelor și la suma ce mai trebuie afectată rezervelor și provizioanelor corespunzătoare soldului contului de profit și pierdere la data de 31 decembrie a anului anterior abrogării derogării. Valoarea acestei contribuții se determină în conformitate cu articolul 49.2 din Statutul SEBC.

               (7)

               Prin analogie cu articolul 3.5 din Regulamentul de procedură al Băncii Centrale Europene (10), guvernatorul Národná banka Slovenska a avut oportunitatea să formuleze observații cu privire la prezenta decizie înainte de adoptarea acesteia,

         DECIDE:
   Articolul 1
   Definiții
   În sensul prezentei decizii:

               —

               „stat membru participant” înseamnă un stat membru care a adoptat euro;

               —

               „active din rezervele valutare” înseamnă titluri de valoare, aur sau numerar;

               —

               „aur” înseamnă uncii troy de aur fin sub formă de lingouri London Good Delivery, conform specificațiilor London Bullion Market Association;

               —

               „Eurosistem” înseamnă BCE și BCN ale statelor membre participante;

               —

               „titluri de valoare” înseamnă orice titlu de valoare sau instrument financiar specificat de BCE;

               —

               „numerar” înseamnă moneda legală a Statelor Unite (dolar SUA).

         Articolul 2
   Vărsarea capitalului
   (1)   Cu aplicare de la 1 ianuarie 2009, Národná banka Slovenska varsă partea rămasă din cota sa la capitalul subscris al BCE, care corespunde sumei de 37 216 406,81 EUR.
   (2)   Národná banka Slovenska varsă suma precizată la alineatul (1) către BCE la 2 ianuarie 2009, efectuând un transfer separat prin sistemul transeuropean automat de transfer rapid cu decontare pe bază brută în timp real (TARGET2).
   (3)   Národná banka Slovenska varsă către BCE la 2 ianuarie 2009, printr-un transfer TARGET2 separat, dobânzile acumulate la 1 ianuarie 2009 aferente sumei datorate BCE în conformitate cu alineatul (2).
   (4)   Dobânzile acumulate în temeiul alineatului (3) se calculează zilnic, prin utilizarea metodei de calcul „număr de zile/360”, la o rată egală cu rata dobânzii marginale utilizată de Eurosistem în cea mai recentă operațiune principală de refinanțare.
   Articolul 3
   Transferul activelor din rezervele valutare
   (1)   Cu aplicare de la 1 ianuarie 2009, în conformitate cu prezentul articol și cu aranjamentele făcute în temeiul acestuia, Národná banka Slovenska transferă către BCE active din rezervele valutare exprimate în dolari SUA și în aur echivalente cu 443 086 155,98 EUR, după cum urmează:

               Echivalentul în euro al titlurilor de valoare și numerarului în dolari SUA

               Echivalentul în euro al aurului

               Total, exprimat în euro

               376 623 232,58

               66 462 923,40

               443 086 155,98

         (2)   Sumele reprezentând echivalentul în euro al activelor din rezervele valutare ce urmează să fie transferate de Národná banka Slovenska în temeiul alineatului (1) se calculează pe baza cursurilor de schimb între euro și dolarul SUA stabilite ca urmare a procedurii de consultare scrisă cu durata de 24 de ore din data de 31 decembrie 2008 desfășurată între Eurosistem și Národná banka Slovenska și, în ceea ce privește aurul, pe baza prețului în dolari SUA pe uncie troy de aur fin stabilit în cadrul ședinței de stabilire a prețului aurului de la Londra, la ora 10:30 a.m., ora Londrei, la data de 31 decembrie 2008.
   (3)   BCE confirmă Národná banka Slovenska în cel mai scurt timp posibil sumele calculate în conformitate cu alineatul (2).
   (4)   Národná banka Slovenska transferă către BCE un portofoliu de titluri de valoare exprimate în dolari SUA și numerar a căror valoare la risc (Value at Risk, VaR) relativă în comparație cu nivelul de referință (benchmark) tactic al BCE la momentul transferului nu depășește limita aplicabilă portofoliilor de tranzacționare în comparație cu nivelul de referință tactic stabilit de BCE. Portofoliul de titluri de valoare exprimate în dolari SUA și numerarul ar trebui, de asemenea, să respecte limitele de creditare stabilite de BCE.
   (5)   Transferul numerarului se face în conturile precizate de BCE. Data decontării pentru numerarul ce trebuie transferat către BCE este 2 ianuarie 2009. Národná banka Slovenska emite instrucțiunile pentru efectuarea acestui transfer către BCE.
   (6)   Valoarea aurului pe care Národná banka Slovenska îl transferă către BCE în conformitate cu alineatul (1) este cât se poate de apropiată, dar nu depășește 66 462 923,40 EUR.
   (7)   Národná banka Slovenska transferă aurul menționat la alineatul (1) în formă neinvestită către acele conturi și locații stabilite de BCE. Data decontării pentru aurul ce trebuie transferat către BCE este 5 ianuarie 2009. Národná banka Slovenska emite instrucțiunile pentru efectuarea acestui transfer către BCE.
   (8)   Dacă Národná banka Slovenska transferă către BCE aur cu o valoare mai mică decât suma precizată la alineatul (1), atunci, la 5 ianuarie 2009, aceasta transferă o sumă de numerar în dolari SUA reprezentând echivalentul restului rămas de transferat către un cont al BCE precizat de BCE. Acest numerar în dolari SUA nu face parte din activele din rezervele valutare exprimate în dolari SUA pe care Národná banka Slovenska le transferă către BCE în conformitate cu alineatul (1).
   (9)   Národná banka Slovenska transferă titlurile de valoare către BCE în conturile precizate de BCE. Data decontării pentru transferul titlurilor de valoare către BCE este 2 ianuarie 2009. Národná banka Slovenska emite instrucțiunile pentru transferul proprietății asupra titlurilor de valoare către BCE la data decontării. Valoarea acestor titluri se calculează pe baza prețurilor desemnate de BCE.
   (10)   Echivalentul în euro al sumei valorii tuturor titlurilor de valoare transferate către BCE și a numerarului trebuie să fie egal cu suma precizată la alineatul (1).
   (11)   Eventuala diferență dintre suma totală, exprimată în euro, prevăzută la alineatul (1) și suma prevăzută la articolul 4 alineatul (1) se decontează în conformitate cu prevederile Acordului din 31 decembrie 2008 între Banca Centrală Europeană și Národná banka Slovenska privind creanța creditată către Národná banka Slovenska de către Banca Centrală Europeană în temeiul articolului 30.3 din Statutul Sistemului European al Băncilor Centrale și al Băncii Centrale Europene (11).
   Articolul 4
   Valoarea nominală, remunerarea și scadența creanțelor echivalente contribuțiilor
   (1)   Cu aplicare de la 1 ianuarie 2009 și în condițiile specificațiilor de la articolul 3 privind datele decontării transferurilor activelor din rezervele valutare, BCE creditează Národná banka Slovenska cu o creanță exprimată în euro, echivalentă cu suma totală exprimată în euro a contribuției acesteia cu active din rezervele valutare. Această creanță se ridică la 399 443 637,59 EUR.
   (2)   Creanța creditată de BCE către Národná banka Slovenska se remunerează începând cu data decontării. Dobânzile acumulate se calculează zilnic, prin utilizarea metodei de calcul „număr de zile/360” la o rată egală cu 85 % din rata dobânzii marginale utilizată de Eurosistem în cea mai recentă operațiune principală de refinanțare.
   (3)   Creanța se remunerează la sfârșitul fiecărui exercițiu financiar. BCE informează lunar Národná banka Slovenska cu privire la sumele cumulate.
   (4)   Creanța nu poate fi răscumpărată.
   Articolul 5
   Contribuțiile la rezervele și provizioanele BCE
   (1)   Cu aplicare de la 1 ianuarie 2009 și în conformitate cu articolul 3 alineatele (5) și (6), Národná banka Slovenska contribuie la rezervele BCE, la provizioanele echivalente rezervelor și la suma care mai trebuie afectată rezervelor și provizioanelor care corespund soldului contului de profit și pierderi la 31 decembrie 2008.
   (2)   Sumele ce reprezintă contribuțiile Národná banka Slovenska se determină în conformitate cu articolul 49.2 din Statutul SEBC. Trimiterile din cuprinsul articolului 49.2 la „numărul părților subscrise de către banca centrală respectivă” și „numărul părților deja vărsate de către celelalte bănci centrale” se referă la ponderile Národná banka Slovenska și, respectiv, ale BCN ale actualelor state membre participante în grila de repartiție pentru capitalul BCE, în conformitate cu Decizia BCE/2008/23.
   (3)   În sensul alineatului (1), „rezervele BCE” și „provizioanele echivalente rezervelor” includ fondul general de rezervă al BCE, soldurile conturilor de reevaluare și provizioanele pentru riscul valutar, riscul ratei dobânzii, riscul prețului pieței și riscul privind prețul aurului.
   (4)   Cel mai târziu în prima zi lucrătoare după aprobarea de către Consiliul guvernatorilor a conturilor anuale pentru anul 2008, BCE calculează și confirmă către Národná banka Slovenska suma cu care Národná banka Slovenska trebuie sa contribuie în conformitate cu alineatul (1).
   (5)   În a doua zi lucrătoare după aprobarea de către Consiliul guvernatorilor a conturilor anuale ale BCE pentru anul 2008, Národná banka Slovenska, prin intermediul TARGET2, varsă către BCE:

               (a)

               suma datorată BCE în temeiul alineatului (4); și

               (b)

               dobânzile acumulate pentru perioada cuprinsă între 1 ianuarie 2009 și data vărsării sumei datorate către BCE în temeiul alineatului (4).

         (6)   Dobânzile acumulate în temeiul alineatului (5) litera (b) se calculează zilnic, prin utilizarea metodei de calcul „număr de zile/360” la o rată egală cu rata dobânzii marginale utilizată de Eurosistem în cea mai recentă operațiune principală de refinanțare.
   Articolul 6
   Competențe
   (1)   În măsura în care este necesar, Comitetul executiv al BCE emite instrucțiuni către Národná banka Slovenska pentru precizarea și aplicarea dispozițiilor prezentei decizii și pentru a prevedea soluțiile corespunzătoare oricărei probleme care ar putea apărea.
   (2)   Orice instrucțiune emisă de Comitetul executiv în temeiul alineatului (1) este notificată cu promptitudine Consiliului guvernatorilor, iar Comitetul executiv se conformează oricărei decizii a Consiliului guvernatorilor.
   Articolul 7
   Dispoziție finală
   Prezenta decizie intră în vigoare la 1 ianuarie 2009.

      Adoptată la Frankfurt pe Main, 31 decembrie 2008.

            Președintele BCE

         Jean-Claude TRICHET

      (1)  JO L 195, 24.7.2008, p. 24.

      (2)  Act privind condițiile de aderare ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace și adaptările tratatelor pe care se întemeiază Uniunea Europeană (JO L 236, 23.9.2003, p. 33).

      (3)  Decizia BCE/2006/22 din 15 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (JO L 24, 31.1.2007, p. 3).

      (4)  A se vedea pagina 66 din prezentul Jurnal Oficial.

      (5)  JO L 24, 31.1.2007, p. 15.

      (6)  Decizia BCE/2003/17 din 18 decembrie 2003 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (JO L 9, 15.1.2004, p. 27) și Decizia BCE/2008/23.

      (7)  Decizia BCE/2004/5 din 22 aprilie 2004 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (JO L 205, 9.6.2004, p. 5) și Decizia BCE/2006/21 din 15 decembrie 2006 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (JO L 24, 31.1.2007, p. 1).

      (8)  A se vedea pagina 77 din prezentul Jurnal Oficial.

      (9)  În conformitate cu Orientarea BCE/2000/15 din 3 noiembrie 1998 modificată prin Orientarea din 16 noiembrie 2000 privind structura, evaluarea și modalitățile pentru transferul inițial al activelor din rezervele valutare și valoarea nominală și remunerarea creanțelor echivalente (JO L 336, 30.12.2000, p. 114).

      (10)  Adoptat prin Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).

      (11)  JO C 18, 24.1.2009, p. 3.


title: Decizia președintelui Comisiei Europene din 10 ianuarie 2011 privind numirea membrilor Grupului european pentru etică în domeniul științei și al noilor tehnologii pentru un al patrulea mandat

text:
               15.1.2011

               RO

               Jurnalul Oficial al Uniunii Europene

               C 12/9

         DECIZIA PREȘEDINTELUI COMISIEI EUROPENE
   din 10 ianuarie 2011
   privind numirea membrilor Grupului european pentru etică în domeniul științei și al noilor tehnologii pentru un al patrulea mandat
   2011/C 12/04
   PREȘEDINTELE COMISIEI EUROPENE,
   având în vedere Decizia Comisiei din 16 decembrie 1997 [SEC(97) 2404] de instituire a Grupului european pentru etică în domeniul științei și al noilor tehnologii (EGE) și de autorizare a președintelui Comisiei Europene de a numi membrii acestuia,
   având în vedere Decizia Comisiei din 26 martie 2001 [C(2001) 691] privind modificarea mandatului Grupului european pentru etică în domeniul științei și al noilor tehnologii,
   având în vedere Decizia 2005/383/CE a Comisiei din 11 mai 2005 privind reînnoirea mandatului Grupului european pentru etică în domeniul științei și al noilor tehnologii, prelungită prin Decizia 2009/757/CE a Comisiei (1),
   având în vedere Decizia 2010/1/UE a Comisiei din 23 decembrie 2009 (2) privind reînnoirea mandatului Grupului european pentru etică în domeniul științei și al noilor tehnologii (EGE),
   întrucât:

               (1)

               EGE este un organism consultativ independent și multidisciplinar al Comisiei Europene, alcătuit din cel mult 15 membri.

               (2)

               În urma anunțului privind cererea de exprimare a interesului, au fost primite 152 de cereri (3). Paisprezece dintre foștii membri EGE sunt eligibili pentru a fi realeși (4), iar doisprezece dintre aceștia doresc să își depună candidatura.

               (3)

               Este necesar să se asigure o gamă adecvată de competențe profesionale și experiență în cadrul EGE.

               (4)

               Membrii sunt numiți ad personam pentru competența personală și calitățile acestora,

         DECIDE:
   Articolul 1
   Mandatul următorilor membri EGE care și-au încheiat mandatul este reînnoit pentru o perioadă de cinci ani:

               1.

               Emmanuel Agius

               2.

               Inez de Beaufort

               3.

               Hille Haker

               4.

               Julian Kinderlerer

               5.

               Linda Nielsen

               6.

               Paula Martinho da Silva

               7.

               Pere Puigdoménech Rosell

               8.

               Günter Virt

         Articolul 2
   Următoarele persoane sunt numite membri EGE pentru o perioadă de cinci ani:

               1.

               Peter Dabrock

               2.

               Andrzej Górski

               3.

               Ritva Tuulikki Halila

               4.

               Herman Nys

               5.

               Siobhán Marie O'Sullivan

               6.

               Laura Palazzani

               7.

               Marie-Jo Thiel

         Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 10 ianuarie 2011.

            Pentru Comisie

            Președintele

         José Manuel BARROSO

      (1)  JO L 270, 15.10.2009, p. 18.

      (2)  JO L 1, 5.1.2010, p. 8.

      (3)  A se vedea articolul 3 alineatul (2) a patra liniuță din Decizia 2010/1/UE: „Identificarea și selecționarea membrilor EGE se realizează pe baza unei cereri deschise de propuneri.”

      (4)  A se vedea articolul 3 alineatul (2) a treia liniuță din Decizia 2010/1/UE: „Fiecare membru EGE este numit pe o perioadă de cinci ani. O astfel de numire poate fi reînnoită de cel mult două ori.”


               27.7.2016

               RO

               Jurnalul Oficial al Uniunii Europene

               C 274/47

         P8_TA(2014)0034
   Alegerea Comisiei Europene
   Decizia Parlamentului European din 22 octombrie 2014 privind alegerea Comisiei Europene (2014/2164(INS))
   (2016/C 274/10)

      Parlamentul European,

               —

               având în vedere articolul 17 alineatul (7) al doilea și al treilea paragraf din Tratatul UE,

               —

               având în vedere articolul 106a din Tratatul Euratom,

               —

               având în vedere Decizia 2014/414/UE a Consiliului European din 27 iunie 2014 (1), prin care Jean-Claude Juncker este propus în calitate de candidat la funcția de președinte al Comisiei Europene,

               —

               având în vedere declarația lui Jean-Claude Juncker și orientările sale politice prezentate în fața Parlamentului European în ședința plenară din 15 iulie 2014,

               —

               având în vedere decizia sa din 15 iulie 2014 (2) privind alegerea lui Jean-Claude Juncker în funcția de președinte al Comisiei Europene,

               —

               având în vedere Decizia 2014/639/UE a Consiliului European din 30 august 2014 (3), adoptată cu acordul președintelui ales al Comisiei, de numire a Înaltului Reprezentant al Uniunii pentru afaceri externe și politica de securitate,

               —

               având în vedere Decizia 2014/716/UE, Euratom a Consiliului, adoptată de comun acord cu președintele ales al Comisiei, din 15 octombrie 2014, de adoptare a listei celorlalte personalități pe care Consiliul le propune pentru a fi numite membri ai Comisiei, precum și de abrogare și de înlocuire a Deciziei 2014/648/UE, Euratom (4),

               —

               având în vedere audierile comisarilor desemnați în cadrul comisiilor parlamentare responsabile, ce s-au desfășurat între 29 septembrie și 20 octombrie 2014, și în cadrul unei reuniuni a Conferinței președinților deschise tuturor deputaților, precum și evaluările efectuate de comisii în urma audierilor cu privire la comisarii desemnați,

               —

               având în vedere examinarea efectuată în cadrul Conferinței președinților de comisie din 21 octombrie 2014 și în cadrul reuniunii Conferinței președinților din 21 octombrie 2014,

               —

               având în vedere declarația președintelui ales al Comisiei adresată Parlamentului European, în ședință plenară, la 22 octombrie 2014,

               —

               având în vedere articolul 118 și anexa XVI la Regulamentul său de procedură,

               1.

               aprobă numirea președintelui, a Vicepreședintei pentru relații externe (Înaltei Reprezentante a Uniunii pentru afaceri externe și politica de securitate) și a celorlalți membri ai Comisiei, ca organism colegial, pentru mandatul ce se va încheia la 31 octombrie 2019;

               2.

               încredințează Președintelui sarcina de a transmite prezenta decizie Consiliului European, Consiliului de Miniștri și președintelui ales al Comisiei.

      (1)  JO L 192, 1.7.2014, p. 52.

      (2)  Texte adoptate, P8_TA(2014)0002.

      (3)  JO L 262, 2.9.2014, p. 6.

      (4)  JO L 299, 17.10.2014, p. 29.


title: Decizia (UE) 2015/1773 a Consiliului din 1 octombrie 2015 privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXI (Statistică) la Acordul privind SEE (Statistici privind energia)

text:
               3.10.2015

               RO

               Jurnalul Oficial al Uniunii Europene

               L 258/7

         DECIZIA (UE) 2015/1773 A CONSILIULUI
   din 1 octombrie 2015
   privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a anexei XXI (Statistică) la Acordul privind SEE (Statistici privind energia)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) („Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, printre altele, anexa XXI la Acordul privind SEE.

               (3)

               Regulamentul (UE) nr. 431/2014 al Comisiei (3) trebuie încorporat în Acordul privind SEE.

               (4)

               Prin urmare, anexa XXI la Acordul privind SEE ar trebui să fie modificată în consecință.

               (5)

               Prin urmare, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Comitetului mixt al SEE referitoare la propunerea de modificare a anexei XXI (Statistică) la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 1 octombrie 2015.

            Pentru Consiliu

            Președintele

         E. SCHNEIDER

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 al Parlamentului European și al Consiliului privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației (JO L 131, 1.5.2014, p. 1).

      PROIECT
      DECIZIA NR. …/2015 A COMITETULUI MIXT AL SEE
      din …
      de modificare a anexei XXI (Statistică) la Acordul privind SEE
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:

                  (1)

                  Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 al Parlamentului European și al Consiliului privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației (1) trebuie încorporat în Acordul privind SEE.

                  (2)

                  Prin urmare, anexa XXI la Acordul privind SEE ar trebui modificată în consecință,

            ADOPTĂ PREZENTA DECIZIE:
      Articolul 1
      În anexa XXI, textul de la punctul 26a [Regulamentul (CE) nr. 1099/2008 al Parlamentului European și al Consiliului] se înlocuiește cu următorul text:
      „32008 R 1099: Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (JO L 304, 14.11.2008, p. 1), astfel cum a fost modificat prin:

                  —

                     32013 R 0147: Regulamentul (UE) nr. 147/2013 al Comisiei din 13 februarie 2013 (JO L 50, 22.2.2013, p. 1);

                  —

                     32014 R 0431: Regulamentul (UE) nr. 431/2014 al Comisiei din 24 aprilie 2014 (JO L 131, 1.5.2014, p. 1).

            În sensul prezentului acord, dispozițiile regulamentului se citesc cu următoarele adaptări:

                  (a)

                  Liechtenstein este scutit de obligația de a colecta datele solicitate în temeiul prezentului regulament, cu excepția datelor privind importurile și exporturile diverselor produse energetice și privind producerea de energie electrică pentru statisticile anuale în domeniul energiei (anexa B).

                  (b)

                  Islanda este scutită de obligația de a declara agregatele definite în anexa B referitoare la defalcări detaliate privind consumul de energie în funcție de tipul de utilizare finală (încălzirea și răcirea încăperilor, încălzirea apei, gătirea alimentelor, aparate electrice și de iluminat, alte utilizări finale) din sectorul rezidențial, așa cum este definită în secțiunea 2.3 din anexa A.”

            Articolul 2
      Textele Regulamentului (UE) nr. 431/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la …, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE,

               Președintele

               Secretarii

               Comitetului mixt al SEE

         (1)  JO L 131, 1.5.2014, p. 1.

         (2)  [Nu au fost semnalate obligații constituționale.] [Au fost semnalate obligații constituționale.]


title: Decizia (UE) 2017/312 a Consiliului din 17 februarie 2017 de numire a doi membri și a doi supleanți, propuși de Republica Slovacă, în cadrul Comitetului Regiunilor

text:
               23.2.2017

               RO

               Jurnalul Oficial al Uniunii Europene

               L 45/12

         DECIZIA (UE) 2017/312 A CONSILIULUI
   din 17 februarie 2017
   de numire a doi membri și a doi supleanți, propuși de Republica Slovacă, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului slovac,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Două locuri de membru în cadrul Comitetului Regiunilor au devenit vacante ca urmare a încheierii mandatelor domnului Vladimír BAJAN și domnului Peter CHUDÍK.

               (3)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Radoslav ČUHA.

               (4)

               Un loc de supleant în cadrul Comitetului Regiunilor a devenit vacant ca urmare a numirii domnului Ján FERENČÁK în calitatea de membru în cadrul aceluiași comitet,

         ADOPTĂ PREZENTA DECIZIE:
   Articolul 1
   Sunt numiți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               (a)

               în calitatea de membri:

                           —

                           domnul Ján FERENČÁK, Mayor of Kežmarok,

                           —

                           domnul Miloslav REPASKÝ, Member of the regional parliament of the Prešov Self-Governing Region;

               (b)

               în calitatea de supleanți:

                           —

                           domnul Ľuboš TOMKO, Mayor of Stará Ľubovňa;

                           —

                           domnul Miroslav BENKO, Member of the regional parliament of the Prešov Self-Governing Region.

         Articolul 2
   Prezenta decizie intră în vigoare la data adoptării.

      Adoptată la Bruxelles, 17 februarie 2017.

            Pentru Consiliu

            Președintele

         E. BARTOLO

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia Consiliului din 22 martie 2010 de numire a membrilor titulari și a membrilor supleanți polonezi ai Comitetului consultativ pentru securitate și sănătate la locul de muncă

text:
               1.4.2010

               RO

               Jurnalul Oficial al Uniunii Europene

               C 87/11

         DECIZIA CONSILIULUI
   din 22 martie 2010
   de numire a membrilor titulari și a membrilor supleanți polonezi ai Comitetului consultativ pentru securitate și sănătate la locul de muncă
   2010/C 87/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2003/C 218/01 a Consiliului din 22 iulie 2003 de înființare a unui Comitet consultativ pentru securitate și sănătate la locul de muncă (1), în special articolul 3 al acesteia,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 16 februarie 2010 (2), Consiliul a numit membrii titulari și membrii supleanți ai Comitetului consultativ pentru securitate și sănătate la locul de muncă pentru perioada cuprinsă între 1 martie 2010 și 28 februarie 2013, cu excepția anumitor membri titulari și membri supleanți, inclusiv membrii titulari și membrii supleanți polonezi din categoria reprezentanților organizațiilor sindicale și ai organizațiilor patronale.

               (2)

               Guvernul polonez a prezentat candidaturile pentru posturile care trebuie ocupate,

         DECIDE:
   Articol unic
   Sunt numiți membri titulari și membri supleanți ai Comitetului consultativ pentru securitate și sănătate la locul de muncă pentru perioada care se încheie la 28 februarie 2013:

               I.

                  Reprezentanți ai organizațiilor sindicale

                           Membri titulari

                           Membri supleanți

                           Dna Iwona PAWLACZYK

                           Dl Mariusz ŁUSZCZYK
                           Dl Andrzej SZCZEPANIAK

               II.

                  Reprezentanți ai organizațiilor patronale

                           Membri titulari

                           Membri supleanți

                           Dl Zbigniew ŻUREK

                           Dl Jacek MĘCINA
                           Dl Marek KOŁODZIEJSKI

      Adoptată la Bruxelles, 22 martie 2010.

            Pentru Consiliu

            Președintele

         M. Á. MORATINOS

      (1)  JO C 218, 13.9.2003, p. 1.

      (2)  Nepublicată încă în JO.


title: Decizia Comitetului executiv din 21 aprilie 1998 privind schimbul de date statistice referitoare la vizele eliberate [SCH/Com-ex (98)12]

text:
               19/Volumul 02

               RO

               Jurnalul Ofícial al Uniunii Europene

               37

         41998D0012

               L 239/196

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 21 aprilie 1998
   privind schimbul de date statistice referitoare la vizele eliberate
   [SCH/Com-ex (98)12]
   COMITETUL EXECUTIV,
   având în vedere articolul 9 din Convenția de punere în aplicare a Acordului Schengen,
   având în vedere articolul 16 din convenția menționată anterior,
   întrucât schimbul de date statistice la nivel local în legătură cu vizele care au fost eliberate și vizele care au fost refuzate în mod oficial va permite diverselor reprezentanțe să-și facă o imagine de ansamblu asupra tendințelor generale în ceea ce privește cererile de vize din țările aflate sub jurisdicția lor și asupra oricăror posibile transferuri ale cererilor de viză de la o reprezentanță a partenerilor Schengen la alta;
   întrucât imaginea de ansamblu respectivă va permite, pe baza cooperării consulare locale, să se studieze motivațiile tendințelor observate, în special în ceea ce privește depunerea simultană de cereri de vize la mai multe ambasade, să se tragă concluzii practice și, după caz, să se facă recomandările necesare autorităților naționale respective;
   având în vedere sarcina administrativă împovărătoare care revine misiunilor diplomatice și consulare ca urmare a schimbului de date statistice lunare cu privire la vizele de ședere de scurtă durată care au fost acordate și la vizele care au fost refuzate în mod oficial, conform solicitării din nota SCH/II (95)50 rev. 2 a grupului de lucru II către grupul central,
   întrucât pe de altă parte, dat fiind că VTL sunt acordate numai în cazuri excepționale, schimbul lunar, la nivel local, de date statistice privind acordarea vizelor trebuie să continue,
   DECIDE:

               1.

               Schimbul de date statistice cu privire la vizele de ședere de scurtă durată care au fost eliberate și cu privire la vizele care au fost refuzate în mod oficial, la vizele de tranzit și de tranzit aeroportuar se efectuează trimestrial.

               2.

               Fără a aduce atingere obligațiilor ce decurg din articolul 16 din Convenția Schengen și care sunt explicate în anexa 14 la Instrucțiunile consulare comune, potrivit cărora statele Schengen comunică orice informații cu privire la acordarea VTL în termen de 72 de ore, misiunilor diplomatice și consulare Schengen li se reamintește obligația (SCH/Com-ex decl. 4) de a face schimb lunar de statistici cu privire la VTL acordate în cursul lunii precedente și de a transmite aceste statistici autorităților lor centrale.

               3.

               Capitolul VIII al Instrucțiunilor consulare comune va fi completat în mod corespunzător (1).

      Bruxelles, 21 aprilie 1998.

            Președinte

         J. VANDE LANOTTE

      (1)  A se vedea documentul SCH/Com-ex(99)13.


title: Decizia Consiliului din 15 iulie 2013 de numire a unui membru în cadrul Consiliului de administrație al Agenției Europene pentru Produse Chimice

text:
               18.7.2013

               RO

               Jurnalul Oficial al Uniunii Europene

               C 204/12

         DECIZIA CONSILIULUI
   din 15 iulie 2013
   de numire a unui membru în cadrul Consiliului de administrație al Agenției Europene pentru Produse Chimice
   2013/C 204/06
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice (1), în special articolul 79,
   întrucât:

               (1)

               Regulamentul (CE) nr. 1907/2006 prevede că revine Consiliului să numească, în calitate de membri în cadrul Consiliului de administrație al Agenției Europene pentru Produse Chimice („Consiliul de administrație”), câte un reprezentant din fiecare stat membru.

               (2)

               Prin decizia sa din 17 mai 2011 (2), Consiliul a numit 15 membri în cadrul Consiliului de administrație.

               (3)

               Prin Decizia sa din 9 martie 2012 (3), Consiliul a numit pe dl Paulo Guilherme DA SILVA LEMOS în calitate de membru în cadrul Consiliului de administrație.

               (4)

               Guvernul portughez a informat Consiliul cu privire la intenția sa de a îl înlocui pe reprezentantul Portugaliei în cadrul Consiliului de administrație și a prezentat o nominalizare pentru un nou reprezentant, care ar trebui să fie numit pentru perioada rămasă până la 31 mai 2015,

         ADOPTĂ PREZENTA DECIZIE:
   Articolul 1
   Dna Ana Teresa PINHEIRO DOS SANTOS DIOGO PEREZ, cetățean portughez, născută la 3 decembrie 1966, este numită în calitate de membru al Consiliului de administrație al Agenției Europene pentru Produse Chimice, în locul dlui Paulo Guilherme DA SILVA LEMOS, pentru perioada 15 iulie 2013-31 mai 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 15 iulie 2013.

            Pentru Consiliu

            Președintele

         V. JUKNA

      (1)  JO L 396, 30.12.2006, p. 1.

      (2)  JO C 151, 21.5.2011, p. 1.

      (3)  JO C 74, 13.3.2012, p. 7.


title: 2011/673/: Decizia Consiliului din 10 octombrie 2011 de numire a unui membru german în cadrul Comitetului Economic și Social European

text:
               13.10.2011

               RO

               Jurnalul Oficial al Uniunii Europene

               L 268/16

         DECIZIA CONSILIULUI
   din 10 octombrie 2011
   de numire a unui membru german în cadrul Comitetului Economic și Social European
   (2011/673/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului german,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un post de membru în cadrul Comitetului Economic și Social European a devenit vacant ca urmare a încheierii mandatului domnului Thomas ILKA,

         ADOPTĂ PREZENTA DECIZIE:
   Articolul 1
   Doamna Sabine HEPPERLE, Leiterin der Vertretung des DIHK bei der EU, este numită membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 10 octombrie 2011.

            Pentru Consiliu

            Președintele

         A. KRASZEWSKI

      (1)  JO L 251, 25.9.2010, p. 8.


title: Decizia reprezentanților guvernelor statelor membre, reuniți în Consiliu din 28 aprilie 2004 privind privilegiile și imunitățile acordate ATHENA

text:
Anunţ juridic important

|

42004D0582

Official Journal L 261 , 06/08/2004 P. 0014 - 0014 Official Journal L 261 , 06/08/2004 P. 0125 - 0129

		20040428Decizia reprezentanților guvernelor statelor membre, reuniți în Consiliudin 28 aprilie 2004privind privilegiile și imunitățile acordate ATHENA(2004/582/CE)REPREZENTANȚII GUVERNELOR STATELOR MEMBRE, REUNIȚI ÎN CONSILIU,având în vedere Tratatul privind Uniunea Europeană (TUE) și, în special, titlul V al acestuia,întrucât:(1) ATHENA reprezintă mecanismul instituit prin Decizia 2004/197/PESC a Consiliului [1] pentru administrarea finanțării costurilor comune ale operațiunilor Uniunii Europene care au implicații militare sau de apărare. Sunt necesare unele privilegii și imunități pentru facilitarea bunei funcționării a ATHENA în interesul exclusiv al Uniunii Europene și al statelor sale membre.(2) Din punct de vedere al impozitării, statele membre consideră că ATHENA îndeplinește criteriile pentru a beneficia de o exceptare în temeiul articolului 15 alineatul (10) din a șasea Directivă 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri – sistemul comun de taxă pe valoarea adăugată: bază unitară de evaluare [2] și în temeiul articolului 23 alineatul (1) din Directiva 92/12/CEE a Consiliului din 25 februarie 1992 privind regimul general al produselor supuse accizelor și privind deținerea, circulația și monitorizarea acestor produse [3],DECID:Articolul 1Bunurile, fondurile și activele care aparțin ATHENA sau sunt administrate de aceasta în numele statelor membre, oriunde ar fi localizate pe teritoriile statelor membre și de către oricine ar fi deținute, se bucură de imunitate împotriva percheziției, sechestrului, rechiziției, confiscării sau a oricărei alte forme de măsuri administrative sau judiciare de constrângere.Articolul 2Arhivele ATHENA sunt inviolabile.Articolul 3(1) În exercitarea activităților oficiale ale ATHENA, activele, veniturile și orice alte bunuri care aparțin ATHENA sau sunt administrate de aceasta în numele statelor membre sunt scutite de toate impozitele directe.(2) Cumpărările sau achizițiile efectuate de ATHENA sunt scutite de toate impozitele indirecte incluse în prețul bunurilor mobile și imobile, precum și în cel al serviciilor cumpărate pentru uz oficial care implică cheltuieli majore. Exceptarea poate fi acordată sub formă de rambursare sau decontare.(3) Nu se acordă exceptări cu privire la taxele care reprezintă simple taxe pentru serviciile de utilități publice.Articolul 4Statele membre permit ATHENA să comunice liber și fără a avea nevoie de permisiune în scopuri oficiale și îi vor apăra acest drept. ATHENA are dreptul de a folosi coduri și de a transmite și a primi corespondența oficială și alte comunicări prin curier sau în valize sigilate, care se supun acelorași privilegii și imunități ca și cele pentru curierul diplomatic și valizele diplomatice.Articolul 5Articolele 1-4 se aplică în condițiile în care Comitetul special al ATHENA nu a renunțat în mod expres la imunitatea sau privilegiul într-un anumit caz.Articolul 6Prezenta decizie intră în vigoare la 1 noiembrie 2004, cu condiția ca toate statele membre să fi informat Secretariatul General al Consiliului până la acea dată despre încheierea procedurilor pentru punerea în aplicare finală sau provizorie a prezentei decizii în sistemele juridice naționale ale acestora.Articolul 7Prezenta decizie se publică în Jurnalul Oficial al Uniunii Europene.Hecho en Bruselas, el veintiocho de abril de 2004.Udfærdiget i Bruxelles den otteogtyvende april to tusind og fire.Geschehen zu Brüssel am achtundzwanzigsten April zweitausendundvier.Έγινε στις Βρυξέλλες, στις είκοσι οκτώ Απριλίου δύο χιλιάδες τέσσερα.Done at Brussels on the twenty-eighth day of April in the year two thousand and four.Fait à Bruxelles, le vingt-huit avril deux mille quatre.Fatto a Bruxelles, addì ventotto aprile duemilaquattro.Gedaan te Brussel, de achtentwintigste april, tweeduizendvier.Feito em Bruxelas, em vinte e oito de Abril de dois mil e quatro.Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljä.Som skedde i Bryssel den tjugoåttonde april tjugohundrafyra.Pour le gouvernement du Royaume de BelgiqueVoor de Regering van het Koninkrijk België+++++ TIFF +++++Für die Regierung des Königreichs Belgien+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την Κυβέρνηση της Ελληνικής Δημοκρατίας+++++ TIFF +++++Por el Gobieno del Reino de España+++++ TIFF +++++Pour le gouvernement de la République françaiseThar ceann Rialtas na hÉireann+++++ TIFF +++++For the Government of Ireland+++++ TIFF +++++Per il Governo della Repubblica italiana+++++ TIFF +++++Pour le gouvernement du Grand-Duché de Luxembourg+++++ TIFF +++++Voor de Regering van het Koninkrĳk der Nederlanden+++++ TIFF +++++Für die Regierung der Republik Österreich+++++ TIFF +++++Pelo Governo da República PortuguesaSuomen hallituksen puolesta+++++ TIFF +++++På finska regeringens vägnar+++++ TIFF +++++På svenska regeringens vägnar+++++ TIFF +++++For the Government of the United Kingdom of Great Britain and Northern Ireland[1] JO L 63, 28.2.2004, p. 68.[2] JO L 145, 13.6.1977, p. 1, directivă astfel cum a fost modificată ultima dată prin Regulamentul (CE) nr. 290/2004 al Comisiei (JO L 50, 20.2.2004, p. 5).[3] JO L 76, 23.3.1992, p. 1, directivă astfel cum a fost modificată ultima dată prin Regulamentul (CE) nr. 807/2003 (JO L 122, 16.5.2003, p. 36).--------------------------------------------------


title: Decizia Consiliului din 27 martie 2000 privind îmbunătățirea schimbului de informații pentru combaterea contrafacerii documentelor de călătorie

text:
Anunţ juridic important

|

32000D0261

Official Journal L 081 , 01/04/2000 P. 0001 - 0003 Ediţie specială în limba cehă Chapter 19 Volume 01 P. 175  - 177 Ediţie specială în limba estonă Chapter 19 Volume 01 P. 175  - 177 Ediţie specială în limba maghiară Chapter 19 Volume 01 P. 175  - 177 Ediţie specială în limba lituaniană Chapter 19 Volume 01 P. 175  - 177 Ediţie specială în limba letonă Chapter 19 Volume 01 P. 175  - 177 Ediţie specială în limba malteză Chapter 19 Volume 01 P. 175  - 177 Ediţie specială în limba polonă Chapter 19 Volume 01 P. 175  - 177 Ediţie specială în limba slovacă Chapter 19 Volume 01 P. 175  - 177 Ediţie specială în limba slovenă Chapter 19 Volume 01 P. 175  - 177

		20000327Decizia Consiliuluidin 27 martie 2000privind îmbunătățirea schimbului de informații pentru combaterea contrafacerii documentelor de călătorie(2000/261/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul 34 alineatul (2) litera (c),având în vedere inițiativa Republicii Federale Germania [1],având în vedere avizul Parlamentului European [2],întrucât:(1) Contrafacerea documentelor de călătorie a luat o amploare îngrijorătoare.(2) Sistemul computerizat de arhivare și transmisie a imaginilor (FADO) a fost creat în conformitate cu Acțiunea comună a Consiliului din 3 decembrie 1998 [3].(3) Îmbunătățirea schimbului de informații privind contrafacerea documentelor de călătorie poate permite limitarea fraudării documentelor și, de asemenea, poate contribui în mod eficient la combaterea criminalității și a traficului de ființe umane.(4) Utilizarea unor metode uniforme de colectare a informațiilor va facilita și va accelera punerea în aplicare a procedurilor penale.(5) Prezenta decizie nu aduce atingere competenței statelor membre în ceea ce privește recunoașterea pașapoartelor, a documentelor de călătorie, a vizelor sau a altor documente de identitate,DECIDE:Articolul 1(1) Pentru a îmbunătăți și mai mult schimbul de informații între statele membre în ceea ce privește documentele false, se utilizează un sistem de notificare a depistării documentelor de călătorie contrafăcute. Sistemul este destinat:(a) să faciliteze depistarea documentelor de călătorie contrafăcute în momentul controlului și(b) să sporească eficiența căutării documentelor de călătorie furate, acordându-se o atenție specială numărului de serie al documentului de călătorie.(2) Schimbul de informații nu are ca obiect datele cu caracter personal.Articolul 2(1) Formularul tip prevăzut în anexa I se utilizează pentru transmiterea informațiilor în conformitate cu articolul 1.(2) Serviciul central al fiecărui stat membru face imediat și fără întârziere schimb de informații cu serviciul central al fiecăruia dintre celelalte state membre. De asemenea, informează secretariatul general al Consiliului cu privire la aceasta.Articolul 3(1) Pentru colectarea uniformă de informații care ar putea fi necesare în cadrul procedurilor penale ulterioare privind contrafacerea documentelor de călătorie, statele membre utilizează, în măsura posibilului, chestionarul prevăzut în anexa II.(2) Transmiterea datelor necesare în cadrul procedurilor penale prevăzute la alineatul (1) altor state membre se realizează în conformitate cu legislația internă și convențiile internaționale.Articolul 4Prezenta decizie intră în vigoare după trei luni de la data publicării în Jurnalul Oficial.Adoptată la Bruxelles, 27 martie 2000.Pentru ConsiliuPreședinteleF. Gomes[1] JO C 176, 22.6.1999, p. 1.[2] Aviz emis la 19 noiembrie 1999 (nepublicat încă în Jurnalul Oficial).[3] JO L 333, 9.12.1998, p. 4.--------------------------------------------------20000327ANEXA I+++++ TIFF +++++--------------------------------------------------20000327ANEXA IICHESTIONARpentru studiul utilizatorilor de documente false în funcție de informațiile ad-hoc ale statelor membre ale Uniunii Europene privind documentele de călătorie false1. Date privind utilizatorul documentelor(solicitate pentru informații suplimentare, o citație etc.)Nume, prenume, alte nume/nume de împrumut/porecle, data și locul nașterii, sex, cetățenie, adresă de contact.2. Informații privind itinerariul și motivele pentru care a fost utilizat documentul fals3. Informații privind falsificatorul/producătorul/intermediarul/organizația3.1. Când, unde [1] și de la cine [2] a fost obținut documentul fals?3.2. Când și unde [1] a avut loc primul contact?3.3. Ce condiții a trebuit să îndepliniți pentru a obține documentul?(fotografii de identitate, semnături, avans etc.)3.4. Când, cum și unde [1] a fost înmânat documentul fals?S-a stabilit un loc de întâlnire?3.5. Cât a costat documentul fals?3.6. Când, unde [1] și cum au fost înmânați banii?3.7. În ce măsură au contribuit și alte persoane? Care sunt respectivele persoane?Se cunosc și alte persoane implicate? Intermediari? [2]3.8. Cine este autorul falsificării [2] și unde [1] a fost produs documentul fals?3.9. Ați fi putut obține și alte documente (falsificate)?3.10. Cine [2] a mai obținut un document fals similar?3.11. Unde [1] se află documentele dumneavoastră autentice?(în cazul în care au fost înmânate altor persoane, de exemplu călăuza [2], date exacte privind pașaportul, în special numărul pașaportului)3.12. Puteți oferi alte informații pertinente?[1] În cazul în care se indică locul, a se preciza:țara, orașul, imobilul, apartamentul, sediul social, gara feroviară, restaurantul, alt loc, mijloace de transport, denumire și/sau descriere exactă.[2] Date cu caracter personal, nume, prenume, alte nume/nume de împrumut/porecle, data și locul nașterii, sex, cetățenie și alte informații importante, de exemplu descrierea persoanei, vârstă aproximativă, înălțime, greutate, culoarea părului, trăsături particulare, limbă vorbită, adresă, numere de telefon, vehicule (marcă, culoare, număr de înmatriculare, caracteristici).--------------------------------------------------


title: 2012/386/UE: Decizia Băncii Centrale Europene din 3 iulie 2012 de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului (BCE/2012/12)

text:
               14.7.2012

               RO

               Jurnalul Oficial al Uniunii Europene

               L 186/38

         DECIZIA BĂNCII CENTRALE EUROPENE
   din 3 iulie 2012
   de modificare a Deciziei BCE/2011/25 privind măsuri suplimentare temporare legate de operațiunile de refinanțare din Eurosistem și eligibilitatea colateralului
   (BCE/2012/12)
   (2012/386/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolul 18.2,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Criteriile în temeiul cărora este stabilită eligibilitatea colateralului pentru operațiunile de politică monetară din Eurosistem sunt prevăzute în anexa I la Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1).

               (2)

               Consiliul guvernatorilor BCE apreciază că este necesară revizuirea excepției de la interdicția privind legăturile strânse prevăzute la secțiunea 6.2.3.2. din anexa I la Orientarea BCE/2011/14 în ceea ce privește obligațiunile bancare garantate de către guvern emise de către contrapărți și pe care acestea le utilizează drept colateral în operațiunile lor de politică monetară.

               (3)

               Ar trebui să se permită contrapărților care participă la operațiunile de creditare din Eurosistem să majoreze, în circumstanțe excepționale, nivelurile actuale de utilizare în operațiunile lor de politică monetară a obligațiunilor bancare garantate de către guvern care fac obiectul aprobării ex ante de către Consiliul guvernatorilor.

               (4)

               Solicitările transmise Consiliului guvernatorilor pentru aprobare ex ante trebuie să fie însoțite de un plan de finanțare.

               (5)

               Prin urmare, Decizia BCE/2011/25 din 14 decembrie 2011 privind măsuri suplimentare temporare legate de operațiunile de refinanțare din Eurosistem și eligibilitatea colateralului (2) ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   Următorul articol 4b este introdus în Decizia BCE/2011/25:

      „Articolul 4b
      Acceptarea obligațiunilor bancare garantate de către guvern
      (1)   Contrapărțile care emit obligațiuni bancare eligibile garantate de către o entitate din sectorul public din țările SEE cu drept de impunere de taxe nu pot depune astfel de obligațiuni, nici obligațiuni similare emise de entități între care există legături strânse, drept colateral pentru operațiunile de creditare din Eurosistem pentru o valoare mai mare decât valoarea nominală a acestor obligațiuni deja depuse drept colateral la data intrării în vigoare a prezentei decizii.
      (2)   În cazuri excepționale, consiliul guvernatorilor poate aproba derogări de la cerința prevăzută la alineatul (1). O solicitare de derogare este însoțită de un plan de finanțare.”

   Articolul 2
   Intrare în vigoare
   Prezenta decizie intră în vigoare la data adoptării.

      Adoptată la Frankfurt pe Main, 3 iulie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 341, 22.12.2011, p. 65.


title: Decizia (UE) 2015/1389 a Consiliului din 7 mai 2015 privind semnarea, în numele Uniunii și al statelor sale membre, și aplicarea provizorie a Protocolului de modificare a Acordului privind spațiul aerian comun între Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană

text:
               14.8.2015

               RO

               Jurnalul Oficial al Uniunii Europene

               L 215/1

         DECIZIA (UE) 2015/1389 A CONSILIULUI
   din 7 mai 2015
   privind semnarea, în numele Uniunii și al statelor sale membre, și aplicarea provizorie a Protocolului de modificare a Acordului privind spațiul aerian comun între Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană
   CONSILIUL UNIUNII EUROPENE
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
   având în vedere Actul de aderare a Croației, în special articolul 6 alineatul (2) al doilea paragraf,
   având în vedere propunerea Comisiei Europene,
   întrucât:

               (1)

               La 14 septembrie 2012, Consiliul a autorizat Comisia să deschidă negocieri, în numele Uniunii, al statelor sale membre și al Republicii Croația, în vederea încheierii unui Protocol de modificare a Acordului privind spațiul aerian comun între Uniunea Europeană și statele sale membre și Republica Moldova (1), pentru a se lua în considerare aderarea Republicii Croația la Uniunea Europeană („protocolul”).

               (2)

               Negocierile respective au fost finalizate cu succes la 16 septembrie 2014.

               (3)

               Protocolul ar trebui semnat în numele Uniunii și al statelor sale membre, sub rezerva încheierii sale la o dată ulterioară.

               (4)

               Protocolul ar trebui să se aplice cu titlu provizoriu,

         ADOPTĂ PREZENTA DECIZIE:
   Articolul 1
   Semnarea Protocolului de modificare a Acordului privind spațiul aerian comun între Uniunea Europeană și statele sale membre și Republica Moldova, pentru a se lua în considerare aderarea Republicii Croația la Uniunea Europeană, este autorizată în numele Uniunii și al statelor sale membre, sub rezerva încheierii protocolului menționat.
   Textul protocolului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii și al statelor sale membre.
   Articolul 3
   Protocolul se aplică cu titlu provizoriu, în conformitate cu articolul 3 alineatul (2) din acesta, începând de la data semnării sale de către părți (2), până la intrarea sa în vigoare.
   Articolul 4
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  Textul acordului este publicat în JO L 292, 20.10.2012, p. 3.

      (2)  Data de la care protocolul se va aplica cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.


title: Decizia Comisiei din 14 decembrie 2009 de modificare a Deciziei 2008/855/CE privind măsurile zoosanitare de combatere a pestei porcine clasice în anumite state membre [notificată cu numărul C(2009) 9909] (Text cu relevanță pentru SEE)

text:
               15.12.2009

               RO

               Jurnalul Oficial al Uniunii Europene

               L 328/76

      DECIZIA COMISIEI

   din 14 decembrie 2009
   de modificare a Deciziei 2008/855/CE privind măsurile zoosanitare de combatere a pestei porcine clasice în anumite state membre
   [notificată cu numărul C(2009) 9909]
   (Text cu relevanță pentru SEE)
   (2009/952/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
   întrucât:

               (1)

               Decizia Comisiei 2008/855/CE (3) stabilește anumite măsuri de control aplicabile pentru combaterea pestei porcine clasice în statele membre sau în zone ale acestora, astfel cum este stabilit în anexa la decizia respectivă.

               (2)

               Articolul 7 din Decizia 2008/855/CE prevede ca loturile de carne proaspătă de porc provenind din crescătoriile situate în zonele enumerate în partea III din anexa la respectiva decizie, precum și preparatele și produsele din carne obținute din sau care conțin carnea respectivă provenind din statele membre cărora le aparțin regiunile în cauză nu trebuie expediate în alte state membre.

               (3)

               Decizia 2008/855/CE trebuie să se aplice până la 31 decembrie 2009. Ca urmare a situației epidemiei în anumite zone din Bulgaria, Germania, Franța, Ungaria și Slovacia, este necesar să se prelungească perioada de aplicare a deciziei respective până la 31 decembrie 2011.

               (4)

               Pentru a împiedica răspândirea pestei porcine clasice din România în alte state membre, a fost adoptată Decizia 2006/779/CE a Comisiei din 14 noiembrie 2006 privind măsurile tranzitorii de sănătate animală pentru combaterea pestei porcine clasice în România (4). Decizia în cauză trebuie aplicată până la 31 decembrie 2009.

               (5)

               România a furnizat Comisiei informații care demonstrează că situația pestei porcine clasice s-a ameliorat semnificativ în acest stat membru. Cu toate acestea, ținând cont de informațiile disponibile, măsurile zoosanitare suplimentare de combatere a pestei porcine clasice ar trebui să se aplice în continuare în România. Este adecvat așadar ca România să fie inclusă în partea III din anexa la Decizia 2008/855/CE. Includerea României în partea III din anexa la Decizia 2008/855/CE ar trebui revizuită apoi în funcție de rezultatele unei inspecții a Uniunii Europene care va fi efectuată în România în primul semestru al anului 2010.

               (6)

               Pentru a asigura conformitatea cărnii proaspete de porc, precum și a preparatelor și produselor din carne care sunt obținute din sau care conțin carne proaspătă destinată zonelor enumerate în partea III din anexa la Decizia 2008/855/CE, provenind din zonele care nu sunt enumerate în partea respectivă, unitățile care produc, stochează sau procesează astfel de produse trebuie aprobate de către autoritatea competentă și semnalate Comisiei. De asemenea, producția, stocarea și procesarea acestui tip de carne și a unor astfel de produse sau preparate din carne ar trebui efectuate separat față de producția, stocarea și procesarea altor produse obținute din sau care conțin carne provenind din crescătoriile situate în zonele enumerate în partea III din anexa la respectiva decizie.

               (7)

               Pentru a asigura trasabilitatea cărnii proaspete de porc, precum și a preparatelor și a produselor din carne care sunt obținute din sau conțin carne proaspătă destinată zonelor enumerate în partea III din anexa la Decizia 2008/855/CE, provenind din zonele care nu sunt enumerate în partea respectivă, carnea și produsele din carne ar trebuie marcate corespunzător. Așadar, carnea proaspătă de porc ar trebui marcată cu marca de sănătate prevăzută în secțiunea I capitolul III din anexa I la Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (5). Preparatele și produsele din carne care conțin acest tip de carne ar trebui marcate cu marca de identificare furnizată în secțiunea I din anexa II la Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (6).

               (8)

               Decizia 2008/855/CE ar trebui modificată în consecință.

               (9)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DECIZIE:
   Articolul 1
   Decizia 2008/855/CE se modifică după cum urmează:

               1.

               Se introduce următorul articol 8a:
               „Articolul 8a
               Expedierea de carne proaspătă de porc, precum și de preparate și produse din carne care sunt obținute din sau conțin acest tip de carne din zone altele decât zonele enumerate în partea III din anexă către alte state membre
               (1)   Statele membre în cauză cu zone enumerate în partea III din anexă pot autoriza expedierea de carne proaspătă de porc către alte state membre, din crescătoriile situate în afara zonelor enumerate în partea III din anexă, precum și expedierea de preparate și produse din carne obținute din sau conținând acest tip de carne, dacă acest tip de carne, preparatele și produsele din carne sunt produse, stocate și procesate în unități:

                           (a)

                           care sunt aprobate în acest scop de către autoritatea competentă și semnalate Comisiei;

                           (b)

                           În care producția, stocarea și procesarea sunt efectuate separat față de cele ale altor produse obținute din sau conținând carne din crescătoriile situate în zonele enumerate în partea III din anexă.

                     (2)   Carnea proaspătă de porc menționată la alineatul (1) se marchează în conformitate cu dispozițiile din secțiunea I capitolul III din anexa I la Regulamentul (CE) nr. 854/2004.
               Preparatele și produsele din carne menționate la alineatul (1) se marchează în conformitate cu dispozițiile din secțiunea I din anexa II la Regulamentul (CE) nr. 853/2004.”

               2.

               La articolul 15, data de „31 decembrie 2009” se înlocuiește cu „31 decembrie 2011”.

               3.

               În partea III din anexă se introduce următoarea rubrică:
               „România

               Întreg teritoriul României”.

         Articolul 2
   Articolul 1 punctul 3 se aplică de la 1 ianuarie 2010.
   Articolul 3
   Prezenta decizie se adresează statelor membre.

      Adoptată la Bruxelles, 14 decembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 395, 30.12.1989, p. 13.

      (2)  JO L 224, 18.8.1990, p. 29.

      (3)  JO L 302, 13.11.2008, p. 19.

      (4)  JO L 314, 15.11.2006, p. 48.

      (5)  JO L 139, 30.4.2004, p. 206.

      (6)  JO L 139, 30.4.2004, p. 55.


title: Decizia 2009/935/JAI a Consiliului din 30 noiembrie 2009 de stabilire a listei statelor terțe și organizațiilor cu care Europol încheie acorduri

text:
               11.12.2009

               RO

               Jurnalul Oficial al Uniunii Europene

               L 325/12

      DECIZIA 2009/935/JAI A CONSILIULUI

   din 30 noiembrie 2009
   de stabilire a listei statelor terțe și organizațiilor cu care Europol încheie acorduri
   CONSILIUL UNIUNII EUROPENE,
   având în vedere Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (1) („Decizia Europol”), în special articolul 26 alineatul (1) litera (a),
   având în vedere Decizia 2009/934/JAI a Consiliului din 30 noiembrie 2009 de adoptare a normelor de punere în aplicare care reglementează relațiile Europol cu partenerii, inclusiv schimbul de date cu caracter personal și de informații clasificate (2), în special articolele 5 și 6,
   având în vedere avizul Parlamentului European,
   întrucât:

               (1)

               Consiliul, hotărând cu majoritate calificată după consultarea Parlamentului European, stabilește, într-o listă, statele terțe și organizațiile menționate la articolul 23 alineatul (1) din Decizia Europol cu care Europol încheie acorduri.

               (2)

               Consiliul de administrație este cel care pregătește respectiva listă.

               (3)

               Este de dorit să se prevadă o procedură de stabilire a modului în care alte state terțe și organizații pot fi adăugate la lista statelor terțe și organizațiilor cu care Europol încheie acorduri,

         DECIDE:
   Articolul 1
   (1)   În conformitate cu articolul 23 alineatul (2) din Decizia Europol, Europol încheie acorduri cu statele terțe și organizațiile care figurează în lista cuprinsă în anexa la prezenta decizie. Europol poate iniția procedura de încheiere a unui acord de îndată ce un stat terț sau o organizație a fost inclus(ă) pe respectiva listă. Europol depune eforturi pentru încheierea unui acord de cooperare cu respectivele state terțe și organizații care să permită schimbul de date cu caracter personal, cu excepția cazului în care consiliul de administrație hotărăște altfel.
   (2)   Europol acordă prioritate încheierii acordurilor de cooperare cu statele terțe sau cu organizațiile incluse pe listă, ținând seama de necesitățile sale operaționale și de resursele umane și financiare disponibile. Consiliul de administrație poate da directorului Europol orice altă instrucțiune referitoare la negocierea unui acord specific pe care o consideră utilă în această privință.
   (3)   Directorul informează periodic consiliul de administrație în legătură cu situația negocierilor în curs cu terțe părți și transmite la fiecare șase luni un raport privind progresele înregistrate.
   Articolul 2
   (1)   Un membru al consiliului de administrație sau Europol poate propune adăugarea unui nou stat terț sau a unei organizații pe listă. În acest caz, acestia subliniază necesitatea operațională de a încheia un acord de cooperare cu statul terț sau cu organizația în cauză.
   (2)   Consiliul de administrație decide dacă să propună sau nu Consiliului adăugarea pe listă a statului terț sau a organizației în cauză.
   (3)   Consiliul decide cu privire la adăugarea pe listă a noului stat terț sau a organizației, prin modificarea anexei la prezenta decizie.
   Articolul 3
   Prezenta decizie intră în vigoare la 1 ianuarie 2010.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 30 noiembrie 2009.

            Pentru Consiliu

            Președintele

         B. ASK

      (1)  JO L 121, 15.5.2009, p. 37.

      (2)  A se vedea pagina 6 din prezentul Jurnal Oficial.

      ANEXĂ
      Lista statelor terțe și organizațiilor cu care Europol încheie acorduri:

                  1.

                  State terțe (în ordine alfabetică):

                              —

                              Albania

                              —

                              Australia

                              —

                              Bolivia

                              —

                              Bosnia și Herțegovina

                              —

                              Canada

                              —

                              China

                              —

                              Columbia

                              —

                              Croația

                              —

                              Elveția

                              —

                              Federația Rusă

                              —

                              Fosta Republică Iugoslavă a Macedoniei (FYROM)

                              —

                              Islanda

                              —

                              India

                              —

                              Israel

                              —

                              Liechtenstein

                              —

                              Maroc

                              —

                              Moldova

                              —

                              Monaco

                              —

                              Muntenegru

                              —

                              Norvegia

                              —

                              Peru

                              —

                              Serbia

                              —

                              Statele Unite ale Americii

                              —

                              Turcia

                              —

                              Ucraina

                  2.

                  Organizații (în ordine alfabetică):

                              —

                              Biroul Națiunilor Unite pentru combaterea drogurilor și a criminalității (UNODC)

                              —

                              OIPC-Interpol

                              —

                              Organizația Mondială a Vămilor


title: 2009/441/CE: Decizia Consiliului din 25 mai 2009 de numire a unui membru italian în cadrul Comitetului Regiunilor

text:
               11.6.2009

               RO

               Jurnalul Oficial al Uniunii Europene

               L 148/17

      DECIZIA CONSILIULUI

   din 25 mai 2009
   de numire a unui membru italian în cadrul Comitetului Regiunilor
   (2009/441/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului italian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor devine vacant ca urmare a încheierii mandatului dlui Renato SORU,

         DECIDE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   Dl Ugo CAPPELLACCI, Presidente della Regione Sardegna.
   Articolul 2
   Prezenta decizie produce efecte de la data adoptării.

      Adoptată la Bruxelles, 25 mai 2009.

            Pentru Consiliu

            Președintele

         J. ŠEBESTA

      (1)  JO L 56, 25.2.2006, p. 75.


title: Decizia Consiliului din 13 decembrie 1993 privind încheierea unui acord sub formă de schimb de scrisori între Comunitatea Economică Europeană și Regatul Norvegiei privind anumite înțelegeri în domeniul agricol

text:
Anunţ juridic important

|

31993D0737

Official Journal L 346 , 31/12/1993 P. 0017 - 0017 Ediţie specială în limba cehă Chapter 02 Volume 05 P. 143  - 143 Ediţie specială în limba estonă Chapter 02 Volume 05 P. 143  - 143 Ediţie specială în limba maghiară Chapter 02 Volume 05 P. 143  - 143 Ediţie specială în limba lituaniană Chapter 02 Volume 05 P. 143  - 143 Ediţie specială în limba letonă Chapter 02 Volume 05 P. 143  - 143 Ediţie specială în limba malteză Chapter 02 Volume 05 P. 143  - 143 Ediţie specială în limba polonă Chapter 02 Volume 05 P. 143  - 143 Ediţie specială în limba slovacă Chapter 02 Volume 05 P. 143  - 143 Ediţie specială în limba slovenă Chapter 02 Volume 05 P. 143  - 143

		19931213Decizia Consiliuluidin 13 decembrie 1993privind încheierea unui acord sub formă de schimb de scrisori între Comunitatea Economică Europeană și Regatul Norvegiei privind anumite înțelegeri în domeniul agricol(93/737/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât în cadrul negocierilor privind Spațiul Economic European (SEE), s-a putut negocia un acord sub formă de schimb de scrisori între Comunitatea Economică Europeană și Regatul Norvegiei privind anumite înțelegeri în domeniul agricol;întrucât acest acord face parte din ansamblul rezultatelor negocierilor privind SEE și constituie un element esențial pentru aprobarea de către Comunitate a acordului SEE;întrucât este necesară aprobarea acordului menționat anterior,DECIDE:Articolul 1Acordul sub formă de schimb de scrisori între Comunitatea Economică Europeană și Regatul Norvegiei privind anumite înțelegeri în domeniul agricol se aprobă în numele Comunității.Textul acordului se anexează Deciziei 93/239/CEE a Consiliului din 15 martie 1993 privind încheierea unor acorduri sub formă de schimb de scrisori între Comunitatea Economică Europeană, pe de o parte, și Republica Austria, Republica Finlanda, Republica Islanda, Regatul Norvegiei și Regatul Suediei, pe de altă parte, privind aplicarea provizorie a acordurilor referitoare la anumite înțelegeri în domeniul agricol, semnate de aceleași părți la Porto, la 2 mai 1992 [2].Articolul 2Președintele Consiliului procedează la notificarea aprobării acordului de către Comunitate [3].Adoptată la Bruxelles, 13 decembrie 1993.Pentru ConsiliuPreședintelePh. Maystadt[1] JO C 305, 23.11.1992, p. 61.[2] JO L 109, 1.5.1993, p. 1.[3] JO L 346, 31.12.1993, p. 35.--------------------------------------------------


title: 2014/698/UE: Decizia Parlamentului European și a Consiliului din 25 septembrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/001 EL/Nutriart prezentată de Grecia)

text:
               8.10.2014

               RO

               Jurnalul Oficial al Uniunii Europene

               L 292/16

         DECIZIA PARLAMENTULUI EUROPEAN ȘI A CONSILIULUI
   din 25 septembrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/001 EL/Nutriart prezentată de Grecia)

      (2014/698/UE)

   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (2), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (3), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei financiare și economice mondiale care a făcut obiectul Regulamentului (CE) nr. 546/2009 al Parlamentului European și al Consiliului (4) sau ca urmare a unei noi crize financiare și economice mondiale, precum și pentru a le acorda asistență în procesul de reintegrare pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului.

               (3)

               La 5 februarie 2014, Grecia a depus o cerere de mobilizare a FEG ca urmare a concedierilor de la întreprinderea Nutriart S.A. și de la 25 de furnizori și producători din aval: AR.ZIGAS & SIA, precum și de existența unui număr de 24 de persoane care desfășurau o activitate independentă și a căror activitate a încetat, deoarece depindea de întreprinderea principală, și a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)

               În conformitate cu articolul 6 alineatul (2) din Regulamentul (UE) nr. 1309/2013, Grecia a decis să furnizeze servicii personalizate cofinanțate prin FEG și tinerilor NEET.

               (5)

               Prin urmare, FEG ar trebui mobilizat pentru a oferi o contribuție financiară în valoare de 6 096 000 EUR ca răspuns la cererea depusă de Grecia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene aferent exercițiului financiar 2014, se mobilizează din Fondul european de ajustare la globalizare suma de 6 096 000 EUR în credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 25 septembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         S. GOZI

      (1)  JO L 347, 20.12.2013, p. 855.

      (2)  JO L 347, 20.12.2013, p. 884.

      (3)  JO C 373, 20.12.2013, p. 1.

      (4)  Regulamentul (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009, p. 26).


title: Decizia (UE) 2017/1792 a Consiliului din 29 mai 2017 privind semnarea, în numele Uniunii, și aplicarea provizorie a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare

text:
               6.10.2017

               RO

               Jurnalul Oficial al Uniunii Europene

               L 258/1

         DECIZIA (UE) 2017/1792 A CONSILIULUI
   din 29 mai 2017
   privind semnarea, în numele Uniunii, și aplicarea provizorie a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 21 aprilie 2015, Consiliul a autorizat Comisia să deschidă negocieri cu Statele Unite ale Americii pentru încheierea unui acord privind reasigurarea. Negocierile s-au încheiat cu succes, prin intermediul unui schimb de scrisori între negociatorii-șefi, la 12 ianuarie 2017.

               (2)

               Acordul bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare (denumit în continuare „acordul”) ar trebui semnat.

               (3)

               Cu scopul de a permite instituirea comitetului mixt prevăzut în acord, care va oferi un forum în cadrul căruia Uniunea și Statele Unite ale Americii să facă schimb de informații cu privire la punerea în aplicare corespunzătoare a acordului și pentru a permite punerea în aplicare a unor practici armonizate de către autoritățile de supraveghere din Uniune în ceea ce privește supravegherea la nivel de grup, care este deja posibilă în temeiul actualului cadru juridic al Uniunii în domeniu, articolele 4 și 7 din acord ar trebui să se aplice cu titlu provizoriu, în așteptarea finalizării procedurilor necesare pentru încheierea acordului,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului bilateral dintre Uniunea Europeană și Statele Unite ale Americii privind măsuri prudențiale referitoare la asigurare și reasigurare, sub rezerva încheierii respectivului acord.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 3
   Articolele 4 și 7 din acord se aplică cu titlu provizoriu în conformitate cu articolele 9 și 10 din acord (1) în așteptarea îndeplinirii procedurilor necesare încheierii acordului.
   Articolul 4
   Comisia reprezintă Uniunea în cadrul comitetului mixt prevăzut la articolul 7 din acord, după consultarea grupului de lucru al Consiliului pentru sericii financiare, și informează grupul de lucru menționat, când este necesar și cel puțin anual, cu privire la progresul înregistrat în punerea în aplicare a acordului.
   Articolul 5
   Pozițiile care urmează să fie exprimate în numele Uniunii se adoptă în conformitate cu tratatele și, în consecință, de către Consiliu, astfel cum se prevede în articolul 16 alineatul (1) din Tratatul privind Uniunea Europeană sau în articolul 218 alineatul (9) din Tratatul privind funcționarea Uniunii Europene.
   Articolul 6
   Prezenta decizie intră în vigoare la data adoptării.

      Adoptată la Bruxelles, 29 mai 2017.

            Pentru Consiliu

            Președintele

         C. CARDONA

      (1)  Data de la care acordul se va aplica cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.